**OZNÁMENIE**

o doplnení Kritérií na hodnotenie úrovne výskumnej, vývojovej, umeleckej a ďalšej tvorivej činnosti v rámci komplexnej akreditácie činností vysokej školy

Na základe uznesenia 92.4.1 Akreditačnej komisie bolo vykonané rozhodnutie o doplnení nových študijných odborov zo sústavy študijných odborov SR do prílohy č. 2 Kritérií na hodnotenie úrovne výskumnej, vývojovej, umeleckej a ďalšej tvorivej činnosti v rámci komplexnej akreditácie činností vysokej školy. V danej veci sa rozhodlo po predchádzajúcom súhlasnom vyjadrení orgánov reprezentácie vysokých škôl. Oznámenie o vykonanej zmene je publikované na webovom sídle MŠVVaŠ SR:

<http://www.minedu.sk/kriteria-pouzivane-pri-vyjadrovani-sa-akreditacnej-komisie/> .

Do prílohy č. 2 Zoznam oblastí výskumu hodnotených v rámci komplexnej akreditácie a im zodpovedajúcich študijných odborov sa zaraďujú nasledujúce študijné odbory:

1. Číslo oblasti výskumu 2., názov oblasti výskumu humanitné vedy, medzi študijné odbory 2.1.36. literárna veda a 3.2.1. žurnalistika sa pridáva nový študijný odbor **2.1.37. muzikológia**.

2. Číslo oblasti výskumu 9.2, názov oblasti výskumu vedy o Zemi a vesmíre, sa pridáva nový študijný odbor **4.1.40. geoinformatika**.

3. Číslo oblasti výskumu 19., názov oblasti výskumu poľnohospodárske a lesnícke vedy, medzi študijné odbory 6.1.17. krajinná a záhradná architektúra a 6.2.1. lesníctvo sa pridáva nový študijný odbor **6.1.18. agrobiotechnológie**.

4. Číslo oblasti výskumu 19., názov oblasti výskumu poľnohospodárske a lesnícke vedy, medzi študijné odbory 6.2.6. poľovníctvo a 6.3.1. všeobecné veterinárske lesníctvo sa pridávajú nové študijné odbory **6.2.7. lesnícke technológie** a **6.2.8. ekosystémové služby lesov**.

Zmeny vykonané dňa: 1. júna 2016

Peter Plavčan, v. r.

minister